ທົ່ວໂລກ ກຳລັງຕິດຕາມ ຢ່າງກະຕືລືລົ້ນ ໃນການນັບຖອຍຫຼັງ ສູ່ການເລືອກຕັ້ງ ສະຫະລັດ
ບັນດາຜູ້ຊ່ຽວຊານ ຣັດເຊຍ ເວົ້າວ່າ ເຂົາເຈົ້າຄາດຫວັງ ການປັບປຸງທີ່ດີຂຶ້ນເລັກນ້ອຍ ໃນສາຍພົວພັນລະຫວ່າງ  ມົສກູ ແລະ ວໍຊິງຕັນ, ບໍ່ວ່າໃຜຈະຊະນະກໍຕາມ. 
ລັດຖະບານໃນທົ່ວໂລກແມ່ນກຳລັງຈັບຕາເບິ່ງການແຂ່ງຂັນ ເພື່ອຕຳແໜ່ງໃນທຳນຽບຂາວຢ່າງໃຈຈົດໃຈຈໍ່, ໃນຂະນະທີ່ເຂົາເຈົ້າກະກຽມສຳລັບທ່ານ ດໍໂນລ ທຣຳ ສັງກັດພັກຣີພັບບລີກັນ ໄດ້ຮັບຕຳ ແໜ່ງສະໄໝທີສອງໃນຖານະເປັນປະທານາທິບໍດີ ສະຫະລັດ ຫຼື ສຳລັບການຊະນະການເລືອກຕັ້ງໂດຍຜູ້ທ້າຊິງຂອງທ່ານຈາກພັກເດໂມແຄຣັດ ຄືອະດີດຮອງປະທານາທິບໍດີ ໂຈ ໄບເດັນ ແມ່ນໃຜຈະເປັນຜູ້ຊະນະເລີດ ຫຼື ຜ່າຍແພ້ຂອງສາກົນ ຈາກການເລືອກຕັ້ງໃນວັນອັງຄານມື້ນີ້? ອີງຕາມການບັນຍາຍໂດຍກຸ່ມຄົ້ນຄວ້ານະໂຍບາຍຕ່າງປະເທດຂອງ ອັງກິດ ຊື່ວ່າ ແຊແຕັມ ຮາວສ໌ (Chatham House) ນັ້ນ, ເມື່ອສີ່ປີທີ່ຜ່ານມາໄດ້ຢືນຢັນວ່າ ການຕັດສິນໃຈຂອງ ສະຫະລັດ ໄດ້ເຮັດໃຫ້ມັນມີຜົນສະທ້ອນຕາມມາເປັນຢ່າງສູງສຳລັບການເມືອງສາກົນ ” ກຸ່ມ ແຊແຕັມ ຮາວສ໌ ໄດ້ກ່າວຕື່ມວ່າ “ປະທານາທິບໍດີຄົນຕໍ່ໄປຈະເປັນຜູ້ພິຈາລະນາການລົງທຶນການທູດ, ເສດຖະກິດ ແລະ ແຫຼ່ງຊັບພະຍາກອນທາງທະຫານຂອງ ສະຫະລັດ ແນວໃດ, ແລະໂດຍສະເພາະ ສະຫະລັດ ຈະໃຫ້ຄວາມສຳຄັນຫຍັງຕໍ່ພັນທະມິດທີ່ມີຢູ່ ແລະ ສະຖາບັນຫຼາຍຝ່າຍ ຜູ້ໃດກໍຕາມທີ່ຈະໄປນັ່ງຢູ່ໃນທຳນຽບຂາວ ຈະເປັນຜູ້ປັບປ່ຽນເສັ້ນໂຄຈອນຂອງສາຍພົວພັນ ສະຫະ ລັດ ກັບ ຈີນ ແລະ ເສດຖະກິດໂລກ, ພ້ອມກັບການກ່ຽວຂ້ອງພົວພັນທີ່ສຳຄັນ ສຳລັບບັນດາຄູ່ຮ່ວມຂອງ ອາເມຣິກາ ” ແລະ ການພົວພັນສຳລັບພວກຄູ່ປໍລະປັກຂອງ ສະຫະລັດ ແນວໃດກໍຕາມບາງຄົນໄດ້ຍອມຮັບທີ່ຈະອ້າງວ່າ ຜົນກະທົບອາດຈະບໍ່ໃຫຍ່ເທົ່າທີ່ບາງຄົນອາດຄິດ ບັນດາຜູ້ຊ່ຽວຊານ ຣັດເຊຍ ເວົ້າວ່າ ເຂົາເຈົ້າຄາດຫວັງການປັບປຸງທີ່ດີຂຶ້ນເລັກນ້ອຍໃນສາຍພົວ ພັນລະຫວ່າງ ມົສກູ ແລະ ວໍຊິງຕັນ, ບໍ່ວ່າໃຜຈະຊະນະກໍຕາມ “ທ່ານ ປູຕິນ ແລະ ປະຊາຊົນທີ່ຢູ່ອ້ອມຂ້າງທ່ານອາດມັກທ່ານ ທຣຳ ເພາະວ່າທ່ານເໝາະສົມກັບທັດສະນະຄະຕິໃນໂລກຂອງເຂົາເຈົ້າໄດ້ດີຫຼາຍ,” ອີງຕາມ ການກ່າວຂອງທ່ານ ອານເດຣ ຄໍຕູນອຟ (Andre Kortunov) ຈາກສະພາການພົວພັນສາກົນຂອງ ຣັດເຊຍ, ເຊິ່ງແມ່ນກຸ່ມທີ່ມີຫ້ອງ ການຕັ້ງຢູ່ໃນ ຣັດເຊຍ, ເຊິ່ງທ່ານໄດ້ກ່າວໂດຍອ້າງເຖິງປະທານາທິບໍດີ ຣັດເຊຍ ທ່ານ ວລາດິເມຍ ປູຕິນ ທ່ານ ຄໍຕູນອຟ ໄດ້ຊີ້ເຖິງຄວາມສົງໄສຂອງທ່ານ ທຣຳ ກ່ຽວກັບ ຄວາມສຳຄັນຂອງສະຖາ ບັນຫຼາຍຝ່າຍ ແລະ ວິທີການທີ່ສືບຫາຜົນທາງດ້ານການເງິນຕໍ່ການທູດຫຼາຍກວ່າຂອງທ່ານ ແຕ່ທ່ານ ຄໍຕູນອຟ ເວົ້າວ່າທ່ານບໍ່ຄາດວ່າ ມົສກູ ຈະປ່ຽນນະໂຍບາຍຂອງເຂົາເຈົ້າໃນຫຼາຍເດືອນຂ້າງໜ້ານີ້, ບໍ່ວ່າໃຜຈະຢູ່ໃນທຳນຽບຂາວກໍຕາມ ທ່ານເວົ້າວ່າການເປັນປໍລະປັກກັນຈະສືບຕໍ່ໄປ